stanford-oval/wikipedia huggingface dataset:
Senkakusaaret

Saarten sijainti
Saarten sijainti on merkitty punaisella suorakulmiolla, joka on luonnossa 120x30 kilometriä.
Senkakusaaret (jap. 尖閣諸島, Senkaku-shotō) tai Diàoyútáisaaret (kiin. 釣魚台群島, Diàoyútái qúndǎo) on Japanin hallitsema ja Kiinan kansantasavallan sekä Kiinan tasavallan (Taiwanin) vaatima asumattomien saarien ryhmä Itä-Kiinan merellä. Saaret sijaitsevat Taiwanista koilliseen ja Okinawasta länteen viimeisten Ryūkyūsaarten pohjoispuolella. Saariryhmä on lännessä tunnettu myös Pinnaclesaarina. Kiista saarista on tärkeä kysymys Kiinan kansantasavallan ja Japanin välisissä suhteissa, ja tilannetta ovat monimutkaistaneet Kiinan tasavallan ja kansantasavallan väliset ongelmat.
Saaria on yhteensä kahdeksan ja niiden yhteispinta-ala on 6,3 neliökilometriä. Suurin osa saarista sijaitsee pääsaaren, Uotsuri-jiman (jap. 魚釣島) tai Diàoyútáin (kiin. 釣魚台) ympärillä. Saarten korkein kohta, 383 metriä, sijaitsee Uotsurilla. Hallinnollisesti saaret kuuluvat Japanin Ishigakin kaupunkiin Okinawan prefektuurissa.
Japanin mielestä saaret ovat kuuluneet sille vuodesta 1895, jolloin saarilla tehdyissä tutkimuksissa ei löydetty jälkiä aikaisemmasta Kiinan hallinnosta ja saaret julistettiin kuuluvaksi Japanille. Toisen maailmansodan jälkeen saaret siirtyivät Ryūkyūsaarten mukana Yhdysvaltain hallintoon ja luovutettiin takaisin Japanille 1970-luvun alussa. Kiinan mukaan ensimmäiset kiinalaiset tutkimukset saarista tehtiin vuonna 1403, ja saaria on hallittu vuosisatoja Taiwanin osana. Kun Kiina luovutti Taiwanin Japanille vuonna 1895, Senkakusaaret olivat Kiinan mukaan osa Taiwanin sen aikaista aluetta, joka palautettiin Kiinalle toisen maailmansodan jälkeen. Nykyinen poliittinen kiista alkoi, kun saarten lähistöltä löydettiin mahdollinen öljykenttä 1970-luvun vaihteessa. Luonnonvaroiltaan saari on rikas.
Aiheesta muualla

Wikimedia Commonsissa on kuvia tai muita tiedostoja aiheesta .
Japanin ulkoministeriön näkemys (englanniksi)
People’s Dailyn artikkeli (englanniksi)
Paasikiven opetukset koetuksella Itä-Kiinan merellä: Senkaku-kiista nostaa kansallismielisyyttä Kiinassa (Arkistoitu – Internet Archive), FIIA Comment 9 (2012), Ulkopoliittinen instituutti.
Senjūrō Hayashi

| Senjūrō Hayashi |
| --- | --- |
 Senjūrō Hayashi vuonna 1937.
Japanin pääministeri
 2. helmikuuta – 4. kesäkuuta 1937  
Monarkki:  Hirohito
Edeltäjä:  Kōki Hirota
Seuraaja:  Fumimaro Konoe
Henkilötiedot
Syntynyt: 23. helmikuuta 1876 Kanazawa
Kuollut: 4. helmikuuta 1943 (66 vuotta) Tokio
Tiedot
Puolue:  Taisei Yokusankai
 Nimikirjoitus
Senjūrō Hayashi (23. helmikuuta 1876 Kanazawa – 4. helmikuuta 1943 Tokio) oli japanilainen kenraali, joka toimi Japanin pääministerinä helmikuusta heinäkuuhun 1937.
Hayashin isä oli Kanazawan klaaniin kuulunut samurai. Hayashi valmistui Japanin keisarillisesta sotilasakatemiasta vuonna 1897 ja armeijan esikuntakoulusta vuonna 1903. Hän osallistui Venäjän–Japanin sodan aikana Port Arthurin piiritykseen. Myöhemmin hän oli muun muassa esikuntakoulun johtajana ja keisarillisen kaartindivisioonan komentajana. Hayashi oli Japanin edustajana Kansainliitossa vuosina 1923–1924. Vuosina 1930–1932 hän oli Koreaan sijoitettujen miehitysjoukkojen eli Joseonin armeijan komentajana. Vuoden 1931 Mukdenin välikohtauksen jälkeen Hayashi määräsi ilman Japanin hallituksen lupaa joukkonsa etenemään Kiinalle kuuluneeseen Mantšuriaan. Valtuuttamattoman hyökkäyksen Mantšuriaan aloitti samanaikaisesti Kwantungin armeijan komentaja Shigeru Honjō.
Hayashi ylennettiin täyden kenraalin arvoon vuonna 1932. Hän oli Japanin ylimmän sotaneuvoston jäsen vuosina 1932–1934 ja 1935–1936. Hän oli sotaministerinä Makoto Saitōn ja Keisuke Okadan hallituksissa vuosina 1934–1935. Sotaministerinä Hayashi pyrki puhdistamaan armeijan edeltäjänsä Sadao Arakin fasismia myötäilevistä kannattajista ja siirsi noin 5 000 upseeria pois tärkeistä tehtävistä. Helmikuussa 1937 pääministeriksi nimitetty Hayashi halusi hallituksensa olevan riippumattoman kaikista poliittisista ryhmäkunnista, joten hän vaati ministereitään irtisanoutumaan puolueista ja yritti tukahduttaa avoimet keskustelut parlamentissa. Pian Hayashi kuitenkin ilmaisi tukensa oikeistolaiselle ja armeijamyönteiselle Shōwakai-puolueelle ja hajotti parlamentin toivoen vaalivoittoa, joka mahdollistaisi yksipuoluejärjestelmän perustamisen. Opposition kuitenkin voitettua vaalit hallitus erosi jo toukokuussa 1937. Hayashi oli tämän jälkeen vielä valtakunnanneuvoston jäsenenä vuosina 1940–1941.
Aiheesta muualla

Kuvia tai muita tiedostoja aiheesta Senjūrō Hayashi Wikimedia Commonsissa
Sam Ryder

| Sam Ryder |
| --- | --- |
 Ryder vuonna 2021.
Henkilötiedot
Koko nimi:  Sam Ryder Robinson
Syntynyt: 25. kesäkuuta 1989 (ikä 35) Maldon, Essex, Englanti
Ammatti:  laulaja, kitaristi
Muusikko
Laulukielet:  englanti
Aktiivisena:  2009–
Tyylilajit:  pop
Soittimet:  kitara 
Levy-yhtiöt:  Parlophone
 Nimikirjoitus
Aiheesta muualla
www.sam-ryder.com
  [ Muokkaa Wikidatassa ] [ ohje ]  
Sam Ryder (s. 25. kesäkuuta 1989 Maldon, Englanti) on englantilainen laulaja ja kitaristi. Ryder nousi tunnetuksi TikTokin kautta, jossa hän alkoi julkaista musiikkicovereita. Vuoden 2020 loppuun mennessä hänestä tuli alustan seuratuin brittiläinen artisti.
Ryder edusti Isoa-Britanniaa kappaleella ”Space Man” vuoden 2022 Eurovision laulukilpailussa Torinossa. Ryder kilpaili Eurovision laulukilpailun finaalissa 14. toukokuuta ja sijoittui finaalin toiseksi. Sijoitus oli Ison-Britannian paras sitten vuoden 1998.
Diskografia > EP:t

The Sun's Gonna Rise (2021)
Diskografia > Singlet

"Set You Free" (2019)
"Whirlwind" (2021)
"Tiny Riot" (2021)
"July" (2021)
"More" (2021)
"The Sun's Gonna Rise" (2021)
"Space Man" (2022)
Savolahti

Savolahti on kylä Pohjois-Pohjanmaalla Raaheen liitetyn entisen Saloisten kunnan eli Salon alueelle. Savolahti on yksi Saloisten maarekisterikylistä. Kylä sijaitsee Saloisten kirkonkylän pohjoispuolella, aivan Raahen kaupungin rajalla, Junnilan-, Lassurin-, Mettalan- ja Pyynmäen alueella, vanhan maantien eli "suuren rantatien" varrella.
Historia

Savolahden kylä on syntynyt samoihin aikoihin kuin Saloisten kirkonkyläkin, eli varhaiskeskiajalla kainulaisaikana, kun alue nousi merestä. Keskiajalla Savolahden ja Salon kylät sijaitsivat pitkällä niemellä, Savolahti oli niemen pohjoisrannalla. Savolahden kylän ja nykyisen Palonkylän välillä oli myös matalahko lahti, joka työntyi pohjoisesta kohti etelää. Tämä lahti kuivui kuitenkin pois jo uudenajan alkuun mennessä. Joidenkin tutkijoiden mukaan kylän nimi olisi vanhempina aikoina ollut Savilahti. Vanhimpia tunnettuja keskiaikaisia taloja kylällä ovat olleet Lanki, Niemelä, Junnila, Similä ja Ollinsaari. Ensimmäinen tieto Savolahden taloluvusta on vuoden 1548 nokkaveroluettelosta, jonka mukaan kylällä on 12 taloa. Taloista suurin on Pietari Långin eli Lankin talo. Muita merkittäviä tuon aikakauden sukuja ovat Niemelässä asuvat Antinpojat sekä Junnilassa, Ollinsaaressa ja Similässä asuvat Juhonpojat. Similän jälkeläiset tunnettiin myöhemmin 1600-luvulla Simeliuksina. Keskiajan kuluessa Salon satama, joka oli aiemmin ollut Salonlahden rannalla Salonkylällä, siirtyi maankohoamisen takia Savolahden kylän liepeille nykyiselle Satamakankaalle.
1500-luvulla Savolahdesta erotettiin Palonkylä omaksi maarekisterikyläkseen. Vuonna 1649 perustettiin Raahen kaupunki, joka pienen mietinnän jälkeen sijoitettiin Savolahden kylän pohjoispuolelle, jossa oli tuolloin vain yksi Sovio-niminen uudistila. Vastaperustettuun kaupunkiin liitettiin myös muutamia Savolahden tiloja mm. Ängholm ja sekä osa Lankilaa. Näin ollen kylän maapinta-ala kutistui huomattavasti, eikä tilaa enää riittänyt kuin yhdelle uudistilalle vuonna 1756 perustetulle Aittaniemelle, vanhoja kantatiloja tosin jaettiin. Tunnetuin Savolahtelainen on ehkä vuonna 1811 Nygårdin eli Uudentalon tilalla syntynyt Fredrik Gabriel Hedberg, joka tunnetaan evankelisen herätysliikkeen perustajana. Hedbergin isä oli Salon nimismies ja isoisä oli ollut Vihannin kappalaisena. Nykyisin Hedbergin varsinainen syntymäkoti on jo purettu, mutta kivijalassa ollut iso kellari on säilynyt ja edelleen käytössä, tilan nykyinen päärakennus on tehty vuonna 1910. Vuonna 1870 perustettiin Savolahteen kansakoulu ja tämä kansakoulu oli ensimmäinen koko Oulun läänissä. Koulu toimi Öörnin entisessä sotilastorpassa, jota laajennettiin siirtämällä torpan yhteyteen rakennus Niemelän sotilasvirkatalosta. Koulu oli Saloisten ja Pattijoen yhteinen. Se oli toiminnassa 1900-luvun alkuun asti, jolloin Saloisiin ja Pattijoelle rakennettiin uudet koulut. Koulun lakkauttamisen jälkeen Öörni toimi Savolahden työväentalona, lopuksi se myytiin yksityiselle ja on nykyisin entistetty asuintaloksi. Nykyisin Öörni, joka on rakennettu alun perin vuonna 1720, on Savolahden vanhin säilynyt talo ja myös yksi koko kunnan vanhimmista taloista.
Rautaruukin perustamisen jälkeen 1960-1970-luvuilla Savolahteen rakennettiin runsaasti omakotitaloja sekä muutamia rivitaloja. Myös elinkeinot ovat vaihtuneet, maataloutta harjoitetaan vain vähän, pääosan kyläläisistä saadessa toimeentulonsa tehtaalta tai palvelualoilta.
Kantatilat

Mettala
Ollinsaari
Similä
Junnila
Lassuri
Niemelä
Pyy
Aittaniemi
Aiheesta muualla

Raahen kylät ry:n sivut.
Santa Margarita (hylky)

Santa Margarita on espanjalainen vuonna 1622 hurrikaanissa uponnut purjealus. Aluksen hylky lepää Floridan Key Westin edustalla. Hylky löydettiin vuonna 1980. Oikeudet alukseen ja sen lastiin omistaa Mel Fisher. Aluksesta nostettua esineistöä on näytteillä Mel Fisher Maritime Heritage Museumissa Key Westissä.
Kesäkuussa 2007 hylystä löydettiin tuhansia helmiä, joista suurimmat olivat halkaisijaltaan 15 millimetriä. Helmet olivat löydettäessä pienessä lyijystä valmistetussa rasiassa ja ne olivat säilyneet hyväkuntoisina. Löytö on harvinainen, sillä helmi ei yleensä kestä suolavettä ilman osterin suojaa. Löydön arvon uskotaan olevan noin miljoona Yhdysvaltain dollaria. Hylystä nostettiin myös kultaharkko, kahdeksan kultaista ketjua sekä sadoittain muuta esineistöä.
Aiheesta muualla

Mel Fisher Maritime Heritage Museum: The 1622 Fleet (Arkistoitu – Internet Archive) (englanniksi)
Seitsemän merta

Seitsemän merta on laajasti tunnettu historiallinen sanonta, joka viittaa joko nykykäsityksen mukaan valtameriin tai kunakin aikana erilaiseen joukkoon meriä. Sanonnalla tarkoitetaan joko kaukaisia maita kuten "seitsemän meren takana" tai merimiesten kokeneisuutta: "Hän on purjehtinut seitsemällä merellä". Valtameriä ei ole kuin kolme eli Atlantti, Tyynimeri sekä Intian valtameri tai viisi, jos sekä Pohjoinen jäämeri että Eteläinen jäämeri lasketaan mukaan, mutta kun halutaan lukumääräksi seitsemän sanonnan mukaan, niin tähän on päästy jakamalla sekä Atlantti että Tyynimeri eteläiseen ja pohjoiseen osaan.
"Seitsemän merta"-sanonnan nykyiseen yleisyyteen on ehkä eniten vaikuttanut Rudyard Kipling runokokoelma "The Seven Seas" vuodelta 1896.
Sanonnan historia ulottuu Mesopotamiaan, jossa tunnettiin seitsemän planeettaa. Tätä kautta luvusta seitsemän tuli pyhä luku, joka silloin yhdistettiin myös tunnettuihin meriin.
Antiikin aikana meriin luettiin:
Välimeri
Punainen meri
Kiinanmeri
Länsi-Afrikan meri
Itä-Afrikan meri
Intian valtameri
Persianlahti
900-luvulla Islamilainen maantieteilijä Ya'qubi kirjoitti kuvauksen matkasta Kiinaan seitsemän meren yli. Nämä meret olivat Persianlahti, Khambatinlahti, Bengalinlahti, Malakansalmi, Singaporensalmi, Siaminlahti ja Etelä-Kiinan meri.
Arabialaisten merenkävijöiden käsitys seitsemästä merestä on todennäköisesti sisältänyt myös ne meret, joilla he kulkivat:
Mustameri
Kaspianmeri
Arabianmeri
Intian valtameri
Punainen meri
Välimeri
Adrianmeri
Aiheesta muualla

Kuvia tai muita tiedostoja aiheesta Seitsemän merta Wikimedia Commonsissa
Santa Maria (Kalifornia)

| Santa Maria |
| --- | --- |
 Santa Maria
 Koordinaatit: 34°57′5″N, 120°26′0″W 
Valtio:  Yhdysvallat
osavaltio:  Kalifornia
Piirikunta:  Santa Barbara
Väkiluku (2010):  99 553
Aikavyöhyke:  UTC-8
 – Kesäaika:  UTC-7
Infobox OKVirheellinen NIMI-arvo: 
Santa Maria on noin sadantuhannen asukkaan  kaupunki Santa Barbaran piirikunnassa, Kaliforniassa, Yhdysvalloissa.
Se sijaitsee Santa Marian laaksossa, jossa on useita viinitarhoja.
Vuoden 2010 väestönlaskennassa kaupungissa oli 99 553 asukasta, arvio vuodelle 2017 oli 107 000. Asukkaista noin 70% on valkoisia, 5,4% aasialaisia.
Aiheesta muualla

Kuvia tai muita tiedostoja aiheesta Santa Maria (Kalifornia) Wikimedia Commonsissa
Kalifornian osavaltio
Ilmasto | 
Piirit | 
Talous | 
Vaalit | 
Maantiede | 
Hallinto | 
Kuvernöörit |
Historia | 
Politiikka | Teemasivu
| --- | --- |
Alueet:  Antelope Valley |  Big Sur |  Central Coast |  Channel Islands |  Coachella Valley |  Cucamonga Valley |  East Bay (SF) |  Etelä-Kalifornia |  Gold Country |  Los Angelesin suuralue |  Imperial Valley |  Inland Empire | Itäinen Kalifornia |  Keskuslaakso |  Kuolemanlaakso |  Los Angeles Basin | Lost Coast |   Mojave |  North Bay (SF) |  Owens Valley |  The Peninsula |  Pomona Valley |  Redwood Empire |  Russian River |  Sacramento Valley |  Salinas Valley |  San Diegon piirikunnan pohjoisosa |  San Fernando Valley |  San Franciscon lahden ympäristö |  San Gabriel Valley |  San Joaquin Valley |  Santa Clara Valley |  Shasta Cascade |  Sierra Nevada |  Piilaakso |  Pohjois-Kalifornia |  Sonoma Valley |  Tech Coast |  Tri-Valley |  Victor Valley |  Wine Country |  Yosemiten kansallispuisto
Kaupungit (suurimmat):  Bakersfield |  Chico |  Fresno |  Los Angeles-Long Beach-Glendale |  Modesto |  Napa |  Oakland-Fremont-Hayward |  Oxnard-Thousand Oaks-Ventura |  Redding |  Riverside-San Bernardino-Ontario | Sacramento-Roseville |  Salinas |  San Diego-Carlsbad-San Marcos |  San Francisco-San Mateo-Redwood City |  San José-Sunnyvale-Santa Clara | Santa Ana-Anaheim-Irvine |  Santa Barbara-Santa Maria |  Santa Cruz-Watsonville |  Santa Rosa-Petaluma |  Stockton |  Vallejo-Fairfield |  Visalia-Porterville |  Yuba City
Piirikunnat:  Alameda |  Alpine |  Amador |  Butte |  Calaveras |  Colusa |  Contra Costa |  Del Norte |  El Dorado |  Fresno |  Glenn |  Humboldt |  Imperial |  Inyo |  Kern |  Kings |  Lake |  Lassen |  Los Angeles |  Madera |  Marin |  Mariposa |  Mendocino |  Merced |  Modoc |  Mono |  Monterey |  Napa |  Nevada |  Orange |  Placer |  Plumas |  Riverside |  Sacramento |  San Benito |  San Bernardino |  San Diego |  San Francisco |  San Joaquin |  San Luis Obispo |  San Mateo |  Santa Barbara |  Santa Clara |  Santa Cruz |  Shasta |  Sierra |  Siskiyou |  Solano |  Sonoma |  Stanislaus |  Sutter |  Tehama |  Trinity |  Tulare |  Tuolumne |  Ventura |  Yolo |  Yuba
Santeri Hatakka

| Santeri Hatakka |
| --- | --- |

Henkilötiedot
Syntynyt: 15. tammikuuta 2001 (ikä 23) Riihimäki, Suomi
Kansalaisuus:   Suomi
Jääkiekkoilija
Lempinimi:  Sande
Pelipaikka:  puolustaja
Maila:  vasen
Pituus:  185 cm
Paino:  87 kg
Seura
Seura (P):  New Jersey Devils
Sarja:  NHL
Nyk. seura:  Utica Comets (AHL)
Pelaajaura
Pääsarjaura:  2019–
Aik. seurat:  Ilves (SML) Koovee (Mestis) San Jose Sharks (NHL) San Jose Barracuda (AHL)
NHL-varaus:  184. varaus, 2019 San Jose Sharks
Santeri Hatakka (s. 15. tammikuuta 2001 Riihimäki) on suomalainen jääkiekkopuolustaja, joka pelaa NHL-seura New Jersey Devilsin organisaatiossa. Hatakka on profiloitunut lähinnä puolustavaksi puolustajaksi.
Ura > Maajoukkueura

| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Kanada 2021 | jääkiekko |  |
Hatakka pelasi alle 20-vuotiaiden MM-kilpailuissa vuosina 2020 ja 2021, joista jälkimmäisessä turnauksessa hän toimi Suomen varakapteenina ja voitti pronssia. Hatakka pelasi myös alle 18-vuotiaiden MM-kilpailuissa vuonna 2019, jolloin hän voitti Suomen sisäisen tehotilaston lukemalla +5. Valmennus valitsi Hatakan joukkueensa turnauksen yhdeksi kolmesta parhaasta pelaajasta. Hänet valittiin myös Tšekkiä vastaan pelatun alkulohkon ottelun päätteeksi Suomen ottelun parhaaksi pelaajaksi.
Hatakka pelasi myös World U-17 Hockey Challengessa vuonna 2017. Elokuussa 2019 hänet valittiin Venäjän Permissä pelatun alle 20-vuotiaiden neljän maan turnauksen parhaaksi puolustajaksi. Yhteensä Hatakka on pelannut 35 nuorten ja 47 poikien maaottelua.
Muuta

Hatakka kertoo seuraavansa muotia, erityisesti nuorten katumuotia. Hänen isosiskonsa on Suomen maajoukkuejalkapalloilija Sanni Franssi.
Sektor

Sektor on kuvitteellinen henkilö Mortal Kombat -tappelupelisarjassa. Ensimmäisen kerran hän esiintyi sarjan kolmannessa osassa.
Taidot > Erikoisliikkeet

| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
MK = Mortal Kombat, MKT = Mortal Kombat trilogy, UMK = Ultimate Mortal Kombat, MKG = Mortal Kombat Gold, MKA = Mortal Kombat: Armageddon
| Liikkeen nimi | Kuvailu | Pelisarjan osat, joissa käytettävissä |  |  |  |  |  |
| Chest Missile | Ampuu ohjuksen vastustajaansa päin. | MK3, UMK3, MKT, MKG, MKA |  |  |  |  |  |
| Double Missile | Ampuu kaksi ohjusta vastustajaansa päin. | MK3, MKT, MKG |  |  |  |  |  |
| Homing Missile | Ampuu ohjuksen, joka seuraa vastustajaansa ennen räjähtämistään. | MK3, UMK3, MKT, MKG |  |  |  |  |  |
| Rocket Punch | Teleportoituu vastustajansa alle lyöden tämän ilmaan. | MK3, UMK3, MKT, MKG, MKA |  |  |  |  |  |
Satyadev Narayan Arya

| Satyadev Narayan Arya |
| --- | --- |

Haryanan 16. kuvernööri
 25. elokuuta 2018 –  
Edeltäjä:  Kaptan Singh Solanki
Henkilötiedot
Syntynyt: 1. heinäkuuta 1939 (ikä 85) Rajgir, Bihar, Brittiläinen Intia
Tiedot
Puolue:  Intian kansanpuolue
Koulutus:  oikeustiede (M.A.)
Tutkinnot:  Patnan yliopisto
Satyadev Narayan Arya (s. 1. heinäkuuta 1939 Rajgir) on intialainen poliitikko, joka on toiminut Haryanan kuvernöörinä vuodesta 2018 alkaen. Aikaisemmin hän on toiminut lainsäätäjänä Biharissa kahdeksan kautta. Hän on toiminut Intian kansanpuolueen Biharin yksikön alhaiskastisten osaston puheenjohtajana vuosina 1988–1998. Hindunationalistisen Rashtriya Swayamsevak Sangh -kansalaisjärjestön aktivisti hänestä tuli vuonna 1962.
Sewell

Sewell.
Sewell on entinen kaivoskaupunki Chilessä Cerro Negron rinteillä 2 000–2 250 metrin korkeudessa. Kaivosyhtiö Braden Copper perusti kaupungin vuonna 1904 kuparikaivoksen ympärille ja se nimettiin yhtiön ensimmäisen johtajan Barton Sewellin mukaan vuonna 1915. Vuonna 1918 kaupungissa asui 14 000 asukasta. [lähde? ]
Useiden vuosien vilkkaan elämän ja maailman suurimman maanalaisen kaivoksen hyödyntämisen jälkeen kaupunki hylättiin 1970-luvulla. Kaivosyhtiö alkoi siirtää asukkaita läheiseen laaksoon vuonna 1977. UNESCO hyväksyi Sewellin maailmanperintöluetteloonsa vuonna 2006.
Sewell tunnetaan portaiden kaupunkina. Siellä ei ole lainkaan teitä, vaan vain juna, joka toi työläiset ja heidän perheensä kaupunkiin.
Aiheesta muualla

Wikimedia Commonsissa on kuvia tai muita tiedostoja aiheesta .
Sewell UNESCOn sivuilla (englanniksi) (ranskaksi)
Sambut

| Sambut |
| --- | --- |
 Usambaransambu (Allanblackia stuhlmannii)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Malpighiales
Heimo::  Klusiakasvit Clusiaceae
Tribus::  Garcinieae
Suku::  Sambut Allanblackia  Oliv.
Katso myös
   Sambut Wikispeciesissä   Sambut Commonsissa 
Infobox OKNimi-testi OK: 
Sambut (Allanblackia) on klusiakasvien (Clusiaceae) heimoon kuuluva kasvisuku. Sukuun kuuluu vajaat kymmenen lajia.
Sambut ovat puita, jotka kasvavat luonnossa trooppisessa Afrikassa Guineasta Tansaniaan ulottuvalla kaistaleella.
Lajeja

Allanblackia floribunda
Allanblackia gabonensis
Allanblackia kimbiliensis
Allanblackia kisonghi
Allanblackia marienii
Allanblackia staneriana
Allanblackia stuhlmannii – usambaransambu
Allanblackia ulugurensis
Aiheesta muualla

Finto: Kassu – Kasvien suomenkieliset nimet: Allanblackia
Global Biodiversity Information Facility (GBIF): Allanblackia (englanniksi)
Satymkul Džumanazarov

Satymkul Džumanazarov (ven. Сатымкул Джуманазаров, 17. syyskuuta 1951 Bogoslovka, Kara-Buuran raion, Kirgisia – 2. huhtikuuta 2007 Biškek, Kirgisia) oli neuvostoliittolainen maratonjuoksija.
Džumanazarov sijoittui vuoden 1978 Prahan EM-kisoissa yhdenneksitoista.
Kaksi vuotta myöhemmin Džumanazarov juoksi uudeksi Kirgisian-ennätykseksi 2.11.16, jolla sijoittui Neuvostoliiton-mestaruuskisoissa toiseksi. Samalla hän selviytyi monien länsimaiden boikotoimiin vuoden 1980 Moskovan kesäolympialaisiin, joissa saavutti pronssimitalin.
Vuoden 1981 Tokion maratonilla hän sijoittui viidenneksi.
Savoijinpaimenkoira

| Savoijinpaimenkoira |
| --- | --- |

Avaintiedot
Alkuperämaa:   Ranska
Määrä:  uhanalainen
Rodun syntyaika:  1800-luku
Alkuperäinen käyttö:  lammas- ja karjakoira
Nykyinen käyttö:  vahtikoira, harrastuskoira
Muita nimityksiä:  berger de Savoie, berger Savoyard, Savoy Sheepdog, berger des Alpes, Alpen Hütehund
FCI-luokitus:  ei
Ulkonäkö
Paino:  21–25 kg
Säkäkorkeus:  46–56 cm
Väritys:  blue merle, red merle tai black & tan
Savoijinpaimenkoira (ransk. berger de Savoie) eli alppienpaimenkoira (ransk. berger des Alpes) on ranskalainen koirarotu. Se on uhanalainen, mutta se ollaan piakkoin virallistamassa Ranskan kennelliitossa, mikä voi kasvattaa sen suosiota huomattavasti.
Ulkonäkö

Savoijinpaimenkoira on rungoltaan pitkänomainen, lihaksikas ja vankkarakenteinen. Sen pää on voimakas, korvat puolipystyt ja eteenpäin taittuneet ja häntä keskipitkä ja kärjestä kaartuva. Karvapeite on tiheä ja säänkestävä, ja muodostaa selkeästi erottuvan kauluksen niskan ympärille. Väritys on yleensä joko blue merle tai red merle. Molemmissa väreissä on yleensä tan-merkit. Lisäksi esiintyy jonkin verran mustia ruskein merkein (black & tan). Säkäkorkeus on 46–56 cm ja paino 21–25 kg.
Black & tan
Luonne ja käyttäytyminen

Rotu on kestävä, uuttera, itsevarma, nopea ja monipuolinen työkoira. Se on lisäksi leikkisä, uskollinen ja erittäin kiintynyt perheeseensä, jota kohtaan se on erittäin lempeä. Miellyttämishalun ja tottelevaisuuden vuoksi kouluttaminen on helppoa ja se on aina valmis palvelemaan omistajaansa, jonka perässä sillä on taipumus kulkea joka paikkaan. Sillä tulee kuitenkin olla selkeä arvojärjestys ja edellyttää omistajaltaan auktoriteettia. Voimakkaan suojelu- ja vartiovietin vuoksi se soveltuu paimentamisen lisäksi myös vahtikoiraksi. Se kaipaa runsaasti aktiviteetteja ja huomiota.
Alkuperä

Savoijinpaimenkoira, vanha maatiaiskantainen farmikoira, on kotoisin Savoijin Alpeilta Kaakkois-Ranskasta eikä sitä esiinny alueen ulkopuolella. Se on läheistä sukua niin ikään vanhaa alkuperää olevalle beaucenpaimenkoiralle. Se on jalostettu paimentamaan lampaita ja karjaa hankalissa olosuhteissa. Se ei ainoastaan paimentanut, vaan myös suojeli laumoja susilta, mistä juontaa juurensa nimitys chasseur de loups ("sudenmetsästäjä"). Vanhasta alkuperästään huolimatta se "löydettiin" erillisenä rotunaan vasta vuonna 1947. Nykyisin se on vaarassa kadota sen entisen työn vähennyttyä, mutta Conservatoire du Berger de Savoie ou Berger Savoyard tekee töitä sen pelastamisen eteen.
Hoito

Karvapeite on helppohoitoinen.